
PARLAMENTUL ROMÂNIEI
CAMERA DEPUTAŢILOR



	COMISIA PENTRU MEDIU ȘI  
                   ECHILIBRU ECOLOGIC
	 COMISIA PENTRU INDUSTRII 
ȘI SERVICI

	4C-8/358/2022
	4C-3/182/2022



Bucureşti, 20.06.2022 



		Către,

		            BIROUL PERMANENT AL CAMEREI DEPUTAŢILOR

		Vă înaintăm, alăturat, raportul comun asupra proiectului de Lege pentru aprobarea Ordonanţei Guvernului nr.9/2022 privind instalaţiile portuare de preluare a deşeurilor provenite de la nave, transmis Comisiei pentru mediu şi echilibru ecologic şi Comisiei pentru industrii și servicii pentru dezbatere pe fond, în procedură obişnuită, cu adresa nr. PL.x 99/2022  din 14 martie 2022.

	PREŞEDINTE,
George-Cătălin   STÂNGĂ

	PREŞEDINTE,
Sándor BENDE






[image: http://www.cdep.ro/img/stema/stemaCDEP.png]
PARLAMENTUL ROMÂNIEI
CAMERA DEPUTAŢILOR

	COMISIA PENTRU MEDIU ȘI  
 ECHILIBRU ECOLOGIC
	 COMISIA PENTRU INDUSTRII ȘI SERVICII

	4C-8/358/2022
	4C-3/182/2022



Bucureşti, 20.06.2022 

                                                                                                                                                                                                     
RAPORT COMUN 
          asupra  proiectului de Lege pentru aprobarea Ordonanţei Guvernului nr.9/2022 privind instalaţiile portuare de preluare a deşeurilor provenite de la nave

În conformitate cu prevederile art. 95 și art.117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru mediu și echilibru ecologic și Comisia pentru industrii și servicii au fost sesizate spre dezbatere în fond, cu proiectul de Lege pentru aprobarea Ordonanţei Guvernului nr.9/2022 privind instalaţiile portuare de preluare a deşeurilor provenite de la nave, transmis cu adresa nr. PLx99/2022 din data de 14 martie 2022 și înregistrat cu nr.4c-8/123 din 15 martie 2022, respectiv cu nr. 4c-3/182 din 14 martie 2022.
Senatul, în calitate de primă Camera sesizată, a adoptat proiectul de lege în ședința din 21 martie 2022. 
La întocmirea prezentului raport comun, Comisia a avut în vedere avizul favorabil al Consiliului Legislativ (nr.84/2021), avizul favorabil al Comisiei pentru agricultură, silvicultură, industrie alimentară și servicii specifice (nr.4c-5/245/2022), avizul favorabil al Comisiei pentru tehnologia informației (Nr.4c-19/42/2022), avizul favorabil al Comisiei juridice, de disciplină și imunități (nr. 4c-13/184/2022), avizul favorabil al Comisiei pentru administraţie publică şi amenajarea teritoriului ( nr.4c-7/ 138/2022) și avizul favorabil al Comisiei pentru administraţie publică şi amenajarea teritoriului ( nr.4c-4/41/2022). 
	Proiectul de lege are ca obiect de reglementare transpunerea Directivei (UE) 2019/883 a Parlamentului European şi a Consiliului din 17 aprilie 2019 privind instalaţiile portuare de preluare pentru predarea deşeurilor provenite de la nave, de modificare a Directivei 2010/65/UE şi de abrogare a Directivei 2000/59/CE, publicată în Jurnalul Oficial seria L nr.151 din 7 iunie 2019. Proiectul vizează instalaţiile portuare de preluare a deşeurilor provenite de la nave, în scopul creării cadrului legal pentru protejarea mediului marin, în mod special a ecosistemului marin Marea Neagră, împotriva efectelor negative a deversărilor ilegale de deşeuri provenite de la navele care folosesc porturile româneşti, prin îmbunătăţirea procesului de predare/primire controlată în instalaţiile portuare de preluare a deşeurilor provenite de la nave, corelată cu revizuirea formalităţilor de raportare pentru monitorizarea navelor la sosirea în şi/sau la plecarea din porturi. De asemenea, se preconizează abrogarea Ordonanţei Guvernului nr.20/2012 privind instalaţiile portuare de preluare a deşeurilor generate de nave şi a reziduurilor mărfii.
 În conformitate cu prevederile art.62 și art.64 din Regulamentul Camerei Deputaţilor, republicat, cu modificările și completările ulterioare, membrii celor două Comisii au examinat  legea sus menționată în ședințe separate.
Membrii Comisiei pentru industrii și servicii au examinat proiectul de lege în ședința din 24 mai 2022. La lucrările comisiei au participat deputaţi conform listei de prezenţă.
La lucrările Comisie pentru industrii si servicii a participat, în conformitate cu prevederile art. 56 din Regulamentul Camerei Deputaţilor, republicat, cu modificările și completările ulterioare, în calitate de invitat dl. Sándor Gabor, secretar de stat în cadrul Ministerului Transporturilor.
Membrii Comisiei pentru mediu şi echilibru ecologic au examinat proiectul de lege în ședința din 15 iunie 2022. La lucrările Comisiei deputații membrii ai acesteia şi-au înregistrat prezența conform listei de prezență.
[bookmark: _GoBack]La dezbaterile Comisiei pentru mediu şi echilibru ecologic a participat, în conformitate cu prevederile art. 56 din Regulamentul Camerei Deputaţilor, republicat, cu modificările și completările ulterioare, domnul Bogdan-Radu Bălănișcu, secretar de stat Ministerul Mediului Apelor și Pădurilor.
          În urma examinării proiectului de lege şi a opiniilor exprimate, membrii celor două comisii au hotărât, cu unanimitate de voturi, să propună plenului Camerei Deputaților adoptarea proiectului de lege pentru aprobarea Ordonanţei Guvernului nr.9/2022 privind instalaţiile portuare de preluare a deşeurilor provenite de la nave, în forma, adoptată de Senat.
        În raport de obiectul şi conținutul său, proiectul de lege face parte din categoria legilor ordinare.
         În conformitate cu prevederile art.75 din Constituția României, republicată, și ale art.92 alin. (9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.





	PREŞEDINTE,
    George-Cătălin STÂNGĂ







SECRETAR
Ervin MOLNAR








Consilier parlamentar, 
Alina Alexandriuc
	PREŞEDINTE,
                      Sándor BENDE 







SECRETAR
Oana-Marciana ÖZMEN 








Sef birou,  consilier parlamentar
Cristina Neicu

